MS «Norwegian Breakaway»

MS «Norwegian Breakaway» er et cruiseskip eid av Norwegian Cruise Line. Skipet ble bygd ved Meyer verft i Papenburg i Tyskland og ble overlevert i april 2013.

21. september 2011 ble byggingen igangsatt ved at det første stålstykket ble skåret på verftet. Ved leveringen i april 2013 hadde hun en bruttotonnasje på 144017 tonn og en kapasitet på omtrent 4000 passasjerer og et mannskap på omkring 1700.Cruiseweb.com Skipet hadde ved overleveringen totalt 1024 lugarer og 238 suiter, formgitt av Priestmangoode og Tillberg Design. 

«Norwegian Breakaway» har Manhattan Cruise Terminal i New York City som hjemmehavn, og hun er satt inn i cruiseturer på en uke til Bermuda. 

I november 2018 begynte skipet å seile fra New Orleans.

Navnene til «Norwegian Breakaway» og søsterskipet «Norwegian Getaway» var resultatet av en konkurranse. 14. september 2011 ble det kunngjort at Kimberly Powell hadde det ene av de vinnende bidragene. 

Referanser

 Eksterne lenker 



Kategori:Norwegian Cruise Line
Kategori:Cruiseskip
Kategori:Skip fra 2013
Kategori:Skip bygget i Tyskland
Kategori:Artikler i sjøfart-prosjektet